ไทยสมุทรฯปรับแผนรับลงทุนลด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ดอกเบี้ยพันธบัตรยาวฝืด3% เบี้ยปีแรก5เดือนฉลุยโต28%
โพสต์ทูเดย์ — ไทยสมุทรประกันชีวิต ชี้แนวโน้มผลตอบแทนกรมธรรม์ลด เหตุสภาพคล่องล้น ผลตอบแทนพันธบัตรหดรอบหลายปี
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า ขณะนี้มีแนวโน้มว่าผลตอบแทนของกรมธรรม์ประกันชีวิตที่ให้กับลูกค้าจะลดลง เนื่องมาจากผลตอบแทนจากการลงทุนในพันธบัตรมีอัตราที่ต่ำสุดในรอบหลายปีเฉลี่ยอยู่ที่ 3% กว่า จากเดิม 45% 
สาเหตุหลักมาจากสภาพคล่องในระบบธนาคารพาณิชย์และประกันชีวิตยังอยู่ในอัตราสูง เพราะยอดขายที่ผ่านมาของธุรกิจประกันชีวิตเติบโตสูงถึง 2050% จำเป็นต้องหาช่องทางนำสภาพคล่องไปลงทุนด้านต่างๆ ที่มีความมั่นคง โดยเฉพาะธุรกิจประกันชีวิตที่กำลังจะนำระบบการดำรงเงินกองทุนตามระดับความเสี่ยงหรืออาร์บีซีมาใช้ในปี 2554 ทำให้บริษัทประกันชีวิตแต่ละแห่งใช้กลยุทธ์เหมือนกัน คือ การหันมาซื้อพันธบัตรระยะยาวเพื่อปรับฐานการลงทุน ต้องมีการจัดสรรสินทรัพย์และหนี้สินให้เหมาะกับการออกแบบประกันมากขึ้น 
“ผลตอบแทนจากการลงทุนของเราไม่เคยหลุดเป้า ซึ่งในปีนี้เราตั้งเป้าให้ได้ 6.32% โดยช่วง 5 เดือนแรกเราทำได้แล้ว 6% กว่า แต่ช่วงหลังจากนี้เราก็ยังไม่แน่ใจว่าตลาดเรื่องการลงทุนจะเป็นอย่างไร ซึ่งเราก็ต้องหาช่องทางสร้างผลตอบแทนใกล้เคียงเป้าหมายมากที่สุด โดยเฉพาะเรื่องที่เราถนัดและบริหารความเสี่ยงได้ดี อย่างการปล่อยสินเชื่อเช่าซื้อรถยนต์ที่ตั้งเป้าเติบโต 100% ภายใน 3 ปี ก็หวังว่าการลงทุนอื่นที่แข็งแกร่งยังจะทำให้บริษัทได้รับผลตอบแทนที่ดีอยู่เหมือนเดิม” นางนุสรา กล่าว
อย่างไรก็ตาม จากภาวะเศรษฐกิจโลกในขณะนี้ ทำให้ผู้ลงทุนหันไปลงทุนที่มีความเสี่ยงต่ำอย่างพันธบัตรมากขึ้น จึงเกิดความไม่เพียงพอในตลาด แต่เมื่อใดก็ตามที่อัตราดอกเบี้ยในตลาดโลกมีแนวโน้มขยับขึ้น ก็อาจมีการขายพันธบัตรที่ถือไว้ออกมาในตลาดมากขึ้นและทำให้ดอกเบี้ยพันธบัตรขยับสูงขึ้นได้ เพียงแต่คาดการณ์ไม่ได้ว่าจะอยู่ในช่วงเวลาใด แต่ในส่วนของไทยถ้าจะมีการปรับขึ้นดอกเบี้ยก็คงอยู่ประมาณช่วงปลายปีนี้ และคงไม่ได้ไม่เกิน 0.25%
างนุสรา กล่าวว่า หากผลตอบแทนจากกรมธรรม์ลดลง ตามภาวะการลงทุน บริษัทก็จำเป็นที่ต้องหันมาเน้นสินค้าที่ให้ความคุ้มครองมากขึ้น เพราะถึงอย่างไรแบบประกันชีวิตก็ต้องมีทั้งในเรื่องของการออมทรัพย์และให้ความคุ้มครองควบคู่กัน 
ผลการดำเนินงานในช่วง 5 เดือนแรกที่ผ่านมา มีเบี้ยรับปีแรก 1,140 ล้านบาท เติบโตขึ้น 28.6% และเป็นเบี้ยรับรวม 4,576 ล้านบาท เติบโตเพิ่มขึ้น 9.39% ช่องทางการขายหลักยังมาจากตัวแทนถึง 90%ส่วนที่เหลือถึงมาจากช่องทางอื่น นางนุสรา กล่าวว่า หากผลตอบแทนจากกรมธรรม์ลดลง ตามภาวะการลงทุน บริษัทก็จำเป็นที่ต้องหันมาเน้นสินค้าที่ให้ความคุ้มครองมากขึ้น ผลการดำเนินงานในช่วง 5 เดือนแรกที่ผ่านมา มีเบี้ยรับปีแรก 1,140 ล้านบาท เติบโตขึ้น 28.6% และเป็นเบี้ยรับรวม 4,576 ล้านบาท เติบโตเพิ่มขึ้น 9.39% ช่องทางการขายหลักยังมาจากตัวแทนถึง 90%